**Եքիդնա Նաքլս** (ճապ.՝ ナックルズ・ザ・エキドゥナ Նաքուրուզու ջա Էքիդունա անգլ.՝ Knuckles the Echidna), «Sonic the Hedgehog» տեսախաղերի, հեռուստաշոուների և կոմիքսների կերպար:Նրա մականուններն են «Knuckie», «Rad Red», «Red Storm», «Knux», և «Knucklehead»-ն։ Ստեղծել է Տաքասի Յուդոնը։ Առաջին անգամ հայտնվել է «Sonic the Hedgehog 3» խաղում։

Տեղեկություն
------------

Նաքլսը գեղեցիկ մարդկերպ եքիդնա է, որի ասեղները նման են բազմաթիվ կարճ դրեդներից սանրվածքի։ Կարելի է նկատել մի քանի տարբերություն Նաքլսի խաղային և ոչ խաղային արտաքինի միջև։ Խաղի մեջ Նաքլսը ներկայանում է վառ կարմիր գույնով՝ կանաչ գուլպաներով, իսկ ոչ խաղայինում՝ կարմրավարդագույն՝ դեղին գուլպաներով։ Պաշտոնական տվյալներով Նաքլսը 16 տարեկան է։ Ծննդյան օրը փետրվարի 2-ն է, երբ դուրս է եկել «Sonic the Hedgehog 3» խաղը նրա մասնակցությամբ, սակայն նա կարող է լինել նաև «Sonic the Hedgehog 2»-ի խաղային կերպար, բավական է միայն օգտագործել «Sonic & Knuckles» խաղի քարթրիջը, որում կիրառվե է *Lock-on* տեխնոլոգիան։ Նրա բռունցքներին առանձնանում են մատների մեծացված ոսկորները (2 հատ ամեն ձեռքին), այստեղիցել էլ նրա անունը (անգլ.՝ knuckles): Նա գալիս է եքիդնաների հին կլանից, որտեղ իրենց ժամանակին առաջնորդ են եղել նաև Պաչակամակը և Տիկալը։

Առանձնահատկություններ
---------------------

Նաքլսը սերիայի ամենաուժեղ կերպարներից մեկն է։ Նրա ուժը թույլ է տալիս նրան, օրինակ, անցքեր դակել հաստ պողպատի մեջ, փշրել քարերը մանր մասերի և բարձրացնել իրեր, որոնք շատ անգամ գերազանցում են նրա սեփական չափսերն ու քաշը։ Նա կարողանում է լողալ օդում, բարձրանալ ուղղահայաց մակերեսներով և փորել պատերը (օգտագործելով մարտական ձեռնոցներ կամ փորելու ճանկեր)։ Մի քանի սերիաներում նա տիրապետում է նաև Քաոսի էներգետիկ ունակություններին, ինչպիսիք են պորտալների բացումը, հեռավորության վրա Քաոսի զմրուխտների առկայությունը զգալու ունակությունը, վարպետ Զմրուխտի էներգիային հասանելությունը։ Ի տարբերություն Սոնիկի՝ Նաքլսը կարողանում է լողալ։ Նա, ինչպես Սոնիկը կարողանում է անել Spin Dash և Spin Jump: «Sonic X»-ի երկրորդ եթերաշրջանում նա ցույց է տալիս մրրկային հարձակում,որը նման է Ռուժի մրրկային հարվածին, իսկ երկրորդ և երրորդ եթերաշրջաններում՝ զույգային պտույտ Սոնիկի հետ։

«Sonic & Knuckles» խաղը (Sega Mega Drive-ի համար) առաջին անգամ ցուցադրել է Սուպեր Նաքլսին Սուպեր Սոնիկի հետ նույնական ուժով և նրա պես արագ վազող և վազելիս կայծեր առաջացնող։ Որպեսզի ստանա սուպեր արտաքին, պետք է հավաքեի Քաոսի 7 զմրուխտ։ Նրանց տարբերությունը գույների մեջ է` Սուպեր Նաքլսը ոսկեգույն չէ, այլ սպիտակ-վարդագույն։ Սուպեր արտաքինում նա նաև ավելի արագ է բարձրանում պատերը։

«Sonic 3 & Knuckles»-ում նույնպես հավաքելով Քաոսի 7 զմրուխտ և Սուպեր զմրուխտներ, հայտնվում է Նաքլսի հիպեր-կազմվածքը։ Արտաքուստ նա չի փոխվի, բայց շարժվելիս կտեսնեք խեղաթյուրում (2 հոլոգրամ), որը նման է Հիպեր Սոնիկին։ Հիպեր արտաքինում Նաքլսը կարող է շնչել ջրի տակ։ Հիպեր Նաքլսի գլխավոր առանձնահատկությունն է որոշակի արագությամբ թռչելով և պատին կպչելով՝ ստեղծել փոքր երկրաշարժ՝ ոչնչացնելով տեսանելիության դաշտում գտնվող բոլոր թշնամիներին։

Բնավորություն
-------------

Նաքլսը ողջամիտ, համառ, լիովին իր գործին նվիրված անձնավորություն է։ Նա միշտ լուրջ է, ինչով ընդգծում է իր հակադրությունը անհոգ Սոնիկի նկատմամբ։ Շատ դյուրահավատ է, դրանից օգտվում է Էգմանը։ Նա սիրում է իրեն անկախ համարել, բայց հաճախ ստիպված է գործել Սոնիկի հետ միասին, ինչը մեծ ոգևորություն չի առաջացնում ոչ առաջինի, ոչ էլ երկրորդի մոտ։ Նաքլսը իր բնավորության պատճառով հաճախ մենակ է մնում։ Մյուս կողմից, նա դրանից իր վշտանալը երբեք ցույց չի տալիս, նա պատրաստ է կատարել իր պարտականությունը, պաշտպանել վարպետ Զմրուխտիը անհրաժեշտության դեպքում թեկուզ մի ողջ հավերժություն, ինչն էլ ցուցադրվել է «Sonic X» անիմացիոն շարքում։

Քնադատների գնահատականներ
------------------------

**Խաղեր, որոնցում հայտնվել է Նաքլսը**| 1994 — |  | — Sonic the Hedgehog 3— Sonic & Knuckles— Sonic the Hedgehog Triple Trouble |
| 1995 — |  | — Knuckles’ Chaotix— Sonic Drift 2 |
| 1996 — |  | Sonic 3D Blast/Sonic 3D: Flickies’ Island |
| 1997 — |  | — Sonic R |
| 1998 — |  | — Sonic Adventure |
| 1999 — |  | — Sonic the Hedgehog Pocket Adventure |
| 2000 — |  | — Sonic Shuffle |
| 2001 — |  | — Sonic Adventure 2— Sonic Advance |
| 2002 — |  | — Sonic Advance 2 |
| 2003 — |  | — Sonic Pinball Party— Sonic Battle— Sonic Heroes |
| 2004 — |  | — Sonic Advance 3 |
| 2005 — |  | — Shadow the Hedgehog— Sonic Rush |
| 2006 — |  | Sonic the Hedgehog— Sonic Rivals |
| 2007 — |  | — Sonic and the Secret Rings— Mario & Sonic at the Olympic Games— Sonic Rivals 2 |
| 2008 — |  | — Sonic Riders: Zero Gravity— Sonic Chronicles: The Dark Brotherhood |
| 2009 — |  | — Sonic and the Black Knight — Mario & Sonic at the Olympic Winter Games |
| 2010 — |  | — Sonic & Sega All-Stars Racing— Sonic Free Riders— Sonic Colors (DS) |
| 2011 — |  | — Sonic Generations— Mario & Sonic at the London 2012 Olympic Games |
| 2012 — |  | — Sonic Jump— Sonic & All-Stars Racing Transformed |
| 2013 — |  | — Sonic Dash — Sonic Lost World— Mario & Sonic at the Sochi 2014 Olympic Winter Games |
| 2014 — |  | Sonic Boom: Rise of Lyric— Sonic Boom: Shattered Crystal— Sonic Boom: Fire & Ice |
| 2017 — |  | — Sonic Mania — Sonic Forces |

2006 թվականի անցկացված պաշտոնական հարցազրույցում «Sonic the Hedgehog»-ի սերիաներում հայտնիությամբ Նաքլսը զբաղեցրել է չորրորդ տեղը։ Լեոն Մակդոնակդը PALGN-ից իր «10 լավագույն տեսաոխաղերի օգնականներ» ցանկում կերպարին դրել է հինգերորդ տեղում։ Նա նշել է Նաքլսի ողբերգական ճակատագիրը (ողջ կյանքում Քաոսի զմրուխտները պահելու անհրաժեշտությունը) և համեմատելով եքիդնային մյուս ընկերների՝ Սոնիկի (Բիգ, Տեյլզ, Շեդոու և Էմի) հետ, կոչել է նրան «նորմալը» նրանց շարքում, որոնք Մակդոնակդի խոսքերով ներառում են նաև հնչյունավորումը։
Ըստ IGN-ի՝ երկրպագուները թվում էին «կարծես թե օրենքով երջանիկ» Նաքլսի ավելացումից հետո, որը դարձել է բավականին հայտնի, բայց նրանից հետո հայտնված կերպարներն արդեն ավելորդ էին։ IGN-ի հաջորդ հոդվածում նշվում է, որ անգամ Նաքլսը և Տեյլզը համարվում էին ոչ պիտանի կերպարներ, որոնք սերիան դարձրել են «անհույս»։

Ծանոթագրություններ
------------------

1. ↑  «ソニックチャンネル/イベント/ソニック キャラクター 人気投票 結果発表» (ճապոներեն)։ Sonic Channel։ 23 июня 2006։ Արխիվացված է օրիգինալից 2011 թ․ օգոստոսի 27-ին։ Վերցված է 2011 թ․ ապրիլի 23
2. ↑  McDonald Leon. (28 декабря 2004)։ «The 10 best videogame sidekicks of all time» (անգլերեն)։ PAL Gaming Network։ Արխիվացված է օրիգինալից 2012 թ․ մայիսի 31-ին։ Վերցված է 2012 թ․ փետրվարի 3
3. ↑  Levi Buchanan. (Февраль 2009)։ «Where Did Sonic Go Wrong?» (անգլերեն)։ IGN։ Արխիվացված է օրիգինալից 2011 թ․ օգոստոսի 27-ին։ Վերցված է 2011 թ․ ապրիլի 23
4. ↑  Colin Moriarty. (18 февраля)։ «Wednesday 10: Videogame Characters That Should Die» (անգլերեն)։ IGN։ Արխիվացված է օրիգինալից 2011 թ․ օգոստոսի 27-ին։ Վերցված է 2011 թ․ ապրիլի 23

Արտաքին հղումներ
----------------

* կերպարի անձնագիր(ճապոներեն) Sonic Channelում
* Եքիդնա Նաքլս(անգլ.) *Internet Movie Database* կայքում:
* կերպարի նկարագրություն(անգլ.) Giant Bombում
* կերպարի նկարագրություն(անգլ.) Sonic Retroում
* կերպարի նկարագրություն(անգլ.) Sonic News Networkում
	+ *Sonic the Hedgehog*կոմիքսում
	+ *Sonic the Comic* կոմիքսում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Giant Bomb |

 |